BOSNA I HERCEGOVINA

FEDERACIJA BOSNE I HERCEGOVINE

HERCEGBOSANSKA ŽUPANIJA

GRAD L I V N O

GRADONAČELNIK

Broj: 02-04-2973/22

Livno, 26.9.2022. godine

Na temelju članka 7. i 8. Zakona o ministarskim, vladinim i drugim imenovanjima Federacije Bosne i Hercegovine («Službene novine Federacije Bosne i Hercegovine», broj 34/03, 65/13) i članka 4. Odluke o utvrđivanju uvjeta i postupka izbora kandidata za konačna imenovanja u regulirana tijela Općine Livno(„Službeni glasnik Općine Livno“, broj: 3/05), Gradonačelnik r a s p i s u j e

**JAVNI NATJEČAJ**

**za izbor i imenovanje članova Školskog odbora**

**OŠ „Fra Lovro Karaula“ Livno ispred osnivača**

U Školski odbor Osnovne škole „Fra Lovro Karaula“ Livno biraju se dva člana ispred osnivača.

**Opis pozicije i period imenovanja**

Školski odbor škole ima položaj i ovlasti tijela upravljanja, te obavlja poslove utvrđene Zakonom o osnovnom školstvu („Narodne novine Hercegbosanske županije“, broj: 12/04 i 12/08) i Statutom Škole. Članovi Školskog odbora imenuju se na razdoblje od 4 (četiri) godine.

Sastav Školskog odbora mora odražavati nacionalni sastav zajednice u kojoj Škola djeluje. Ravnatelj, pomoćnik ravnatelja i sindikalni čelnici ne mogu biti članovi Školskog odbora. Rad u Školskom odboru je dragovoljan i besplatan.

**Opći uvjeti**

Kandidati za izbor u Školski odbor Škole obvezni su ispunjavati sljedeće opće uvjete:

* da su državljani BiH;
* da su stariji od 18 godina;
* da nisu otpušteni iz državne službe kao rezultat stegovne mjere na bilo kojoj razini vlasti u Bosni i Hercegovini u periodu od tri godine prije objavljivanja ovog natječaja;
* da se na njih ne odnosi članak IX.1. Ustava Bosne i Hercegovine;

**Posebni uvjeti**

Pored općih uvjeta, kandidati moraju ispunjavati i posebne uvjete:

* visoka, viša ili srednja stručna sprema;
* najmanje jedna godina radnog iskustva nakon stjecanja visoke, više ili srednje stručne spreme na poslovima u okviru zanimanja;
* da nisu članovi više od jednog nadzornog odbora ili upravnog vijeća;
* da nisu na funkciji u političkoj stranci u smislu članka 5. Zakona o ministarskim, vladinim i drugim imenovanjima u Federaciji Bosne i Hercegovine;
* da nisu članovi tijela zakonodavne, izvršne vlasti ili savjetnik u smislu Zakona o sukobu interesa u institucijama vlasti Bosne i Hercegovine („Službeni glasnik BiH“, broj: 16/02, 14/03, 12/04, 63/08 i 18/12);
* da nema privatni financijski interes u tijelu za koje se kandidiraju

**Potrebni dokumenti**

Uz prijavu koja sadrži kraći životopis i kontakt podatke( adresa, kontakt telefon, e-mail i slično), potrebno je priložiti dokaze o ispunjavanju općih i posebnih uvjeta:

* uvjerenje o državljanstvu(original, ne starije od šest mjeseci);
* ovjereni preslik diplome odnosno svjedodžbe;
* dokaz o radnom iskustvu u struci koji sadrži podatke na kojim je poslovima kandidat radio ili radi, jesu li to poslovi visoke, više ili srednje stručne spreme i koliko dugo je kandidat obavljao navedene poslove( u originalu, ne stariji od 30 dana u trenutku podnošenja prijave na ovaj natječaj);
* ovjerenu izjavu da nije otpušten iz državne službe kao rezultat stegovne mjere na bilo kojoj razini vlasti u Bosni i Hercegovini u periodu od tri godine prije objavljivanja ovog natječaja;
* ovjerenu izjavu da ne podliježe članku IX. 1. Ustava BiH;
* ovjerenu izjavu da nije na funkciji u političkoj stranci u smislu članka 5. Zakona o ministarskim, vladinim i drugim imenovanjima u Federaciji Bosne i Hercegovine;
* ovjerenu izjavu da nije član više od jednog nadzornog odbora ili upravnog vijeća;
* ovjerenu izjavu da nije član tijela zakonodavne, izvršne vlasti ili savjetnik u smislu Zakona o sukobu interesa u institucijama vlasti Bosne i Hercegovine („Službeni glasnik BiH“, broj: 16/02, 14/03, 12/04, 63/08 i 18/12);
* ovjerenu izjavu da nema privatni financijski interes u tijelu za koje se kandidira.

Kandidati koji se tijekom roka za prijavu na ovaj natječaj vode u službenoj evidenciji kao neuposlene osobe pri Zavodu za upošljavanje prema mjestu prebivališta(u daljnjem tekstu: mjerodavni Zavod), uz prijavu na natječaj i ostalu traženu dokumentaciju prilažu i uvjerenje mjerodavnog Zavoda kojim dokazuju status neuposlene osobe, u originalu ne starije od 30 dana od dana podnošenja prijave na ovaj natječaj.

Kandidati koji tijekom roka za prijavu na ovaj natječaj nisu u radnom odnosu, a ne vode se u službenoj evidenciji pri mjerodavnom Zavodu kao neuposlene osobe, uz prijavu na natječaj i ostalu traženu dokumentaciju prilažu i uvjerenje tog Zavoda da se ne vode u službenoj evidenciji kao neuposlene osobe, u originalu ne starije od 30 dana od dana podnošenja prijave na ovaj natječaj, i ovjerenu izjavu da nisu u radnom odnosu.

Uvjerenja mjerodavnog Zavoda odnosno ovjerene izjave kojima kandidati dokazuju status neuposlene osobe služe kao dokaz o neuposlenosti, kao jednog od kriterija za izbor i imenovanje koji se boduje, a u slučaju njihova nedostavljanja prijava kandidata neće se smatrati nepotpunom.

**Razmatranje prijava, intervju, rang lista, prigovori**

Povjerenstvo za izbor kojeg imenuje Gradonačelnik nakon provedenog postupka i obavljenog intervjua s kandidatima predložiti će rang listu s najboljim kandidatima i dostaviti prijedloge za konačno imenovanje Gradonačelniku u roku od 15 dana od dana isteka roka za primitak prijava. Konačno imenovanje članova Školskog odbora izvršit će Gradonačelnik.

Svaki kandidat koji bude stavljen na listu s užim izborom bit će pozvan na intervju.

Podnositelji prijava s kojima se ne stupi u kontakt u roku od 10 dana od isteka roka za podnošenje prijava neće se uzimati u razmatranje u daljnjem procesu imenovanja.

Zainteresirana stranka može podnijeti prigovor Gradonačelniku na konačno imenovanje članova iz reda osnivača ako smatra da u postupku imenovanja nisu poštovana načela utvrđena Zakonom o ministarskim, vladinim ili drugim imenovanjima Federacije Bosne i Hercegovine, a presliku prigovora dostavlja Ombudsmanu za ljudska prava Bosne i Hercegovine.

**Rok za prijavu, oglašavanje**

Prijave uz tražene dokaze u zatvorenoj kuverti dostaviti u roku od 15 dana od dana objave natječaja u „Službenim novinama Federacije Bosne i Hercegovine“ na adresu:

**GRAD LIVNO**

**GRADONAČELNIK**

**Povjerenstvo za izbor članova Školskog odbora OŠ „Fra Lovro Karaula“**

**ispred osnivača**

**Trg branitelja Livna 1, 80101 Livno**

**Sa naznakom: «PRIJAVA NA NATJAČAJ ZA IZBOR I IMENOVANJE ČLANOVA ŠKOLSKOG ODBORA OŠ „FRA LOVRO KARAULA“ ISPRED OSNIVAČA**

**– NE OTVARATI»**

putem prijemne kancelarije Grada Livna(šalter sala) ili preporučenom poštanskom pošiljkom.

Nepotpune i nepravodobne prijave neće se uzeti u razmatranje.

Ovaj natječaj objavit će se u: Službenim novinama Federacije BiH, Večernjem listu za Bosnu i Hercegovinu, službenoj web stranici Grada Livna, lokalnim radio-postajama, i oglasnim pločama Grada Livna i Škole.

GRADONAČELNIK

Darko Čondrić